Megat Irfan Zackry Bin Ismail A20EC0205

UHMS1182-30

Terangkan:-

(1) Apa yang telah kamu pelajari daripada kursus etika dan peradaban?

(10 markah)

Setelah hampir satu semester saya menghadiri kursus Etika dan Peradaban, banyak yang telah saya pelajari. Etika dan peradaban saling berkait rapat antara satu sama lain. Etika dan peradaban adalah penting dalam sesebuah masyarakat, namun tahap penghayatannya berbeza dan dipengaruhi oleh perkembangan sejarah, struktur sosial dan biografi sesebuah masyarakat berkenaan. Saya juga telah pelajari bahawa pentingnya etika dan peradaban dalam sesebuah masyarakat supaya setiap individu berkeperibadian tinggi, saling hormat-mengormati sesame masyarakat serta hidup dalam keadaan yang harmoni ke arah membina negara bangsa.

‘Etika’ dan ‘Peradaban’ adalah dua konsep umum sejagat yang dipilih untuk difahami dalam kursus ini. Kedua-dua konsep ini penting untuk memahami dan menghayati kemajuan sesebuah masyarakat. Saya telah pelajari bahawa definisi etika juga berbeza berdasarkan sesebuah peradaban itu sendiri. Sebagai contoh, etika berdasarkan peradaban Barat bermaksud sikap dan adat yang menentukan tingkah laku sesebuah masyarakat manakala etika berdasarkan peradaban Arab ialah tingkah laku manusia yang menggambarkan sifat dan budi pekerti mereka dalam melakukan sesuatu perkara dan sentiasa berasaskan kepada ajaran Islam berdasarkan kepada Al-Quran dan hadith.

Selain itu, saya juga mengetahui etika daripada perspektif jurang kelompok yang berbeza iaitu daripada perspektif individu, masyarakat, negara dan sejagat. Konteks pengaplikasian etika dalam setiap kelompok ini adalah berbeza-beza mengikut spesifikasi masing-masing akan tetapi masing-masing mempunyai peranan dan kepentingannya yang tersendiri. Sebagai contoh, Sebagai individu, etika itu menjadi panduan hidup mereka ketika berada dalam keluarga, organisasi dan masyarakat manakala Sebagai masyarakat, etika menjadi panduan kepada masyarakat berkenaan untuk diuruskan secara baik.

Selepas itu, saya telah mendalami bahawa etika dan peradaban memainkan peranan yang penting dalam mendokong tanggungjawab sosial. Apa yang dimaksudkan dengan tanggungjawab sosial ialah mengakui bahawa pilihan atau pembuatan keputusan dan tingkahlaku seseorang individu itu akan memberi kesan kepada persekitarannya. Tanggungjawab sosial terbahagi kepada empat bahagian iaitu tanggungjawab sosial sebagai rakyat iaitu ahli masyarakat, tanggungjawab sosial sebagai profesional sebagai contoh seorang pekerja, tanggungjawab sosial dalam organisasi atau korporat termasuk perniagaan dan ekonomi dan tanggungjawab sosial ke atas alam sekitar. Setiap bahagian tanggungjawab sosial berikut dapat dilaksanakan dengan sempurna seandainya setiap individu yang terlibat dapat mengaplikasikan konsep etika dan peradaban dengan baik.

Akhir sekali, saya ingin berkongsikan cabaran yang dihadapi dalam melestarikan etika dan peradaban dalam sesebuah masyarakat yang telah saya pelajari. Keterlestarian etika dan peradaban bermaksud suatu usaha berkaitan etika, adab dan nilai-nilai baik yang bersifat lokal dan global oleh sesebuah masyarakat yang dilakukan secara sedar, konsisten dan berterusan. Sungguhpun konsep lestari pada hari ini banyak diguna pakai dalam konteks pembangunan dan alam sekitar, namun konsep kelestarian ini juga yang sesuai dengan maksudnya boleh digunakan merentasi bidang seperti Etika dan Peradaban. Antara cabaran yang dihadapi dalam melestarikan etika dan peradaban dalam sesebuah masyarakat termasuklah cabaran politik, cabaran ekonomi, cabaran sosial, cabaran psikologi dan pembinaan karakter, cabaran globalisasi, cabaran alam sekitar serta cabaran sains dan teknologi.

Kesimpulannya, diakhir proses pembelajaran hampir satu semester saya menghadiri kursus etika dan peradaban ini, saya telah belajar dan mendalami bahawa pentingnya etika dan peradaban dalam sesebuah masyarakat supaya setiap individu berkeperibadian tinggi, saling hormat-mengormati sesame masyarakat serta hidup dalam keadaan yang harmoni ke arah membina negara bangsa.

(2) Bagaimana kamu boleh praktik atau amalkan perkara-perkara yang telah kamu telah pelajari pada kursus etika dan peradaban ini dalam kehidupan seharian?

(10 markah)

 Terdapat banyak perkara yang telah saya pelajari daripada kursus etika dan peradaban ini. Perkara-perkara tersebut juga boleh saya praktik dan amalkan dalam kehidupan seharian. Antara perkara yang telah saya pelajari yang boleh saya parktik dan amalkan dalam kehidupan seharian ialah pengaplikasian etika dalam konteks yang berbeza iaitu individu, masyarakat, negara dan sejagat.

 Etika dalam konteks individu boleh saya amalkan dengan cara mengawal tindakan saya apabila berurusan dengan pihak lain sama ada individu, masyarakat, haiwan, alam sekitar atau hubungannya dengan Tuhan. Hal ini kerana etika individu ini merupakan asas yang penting dan utama kepada pembentukan etika sekelompok individu yang dipanggil masyarakat. Antara contoh etika individu yang boleh saya amalkan dalam kehidupan seharian ialah menghormati orang lain. Dengan menghormati orang lain, saya dapat merendahkan ego serta memberikan hospitaliti yang baik kepada orang lain. Hal ini akan membantu saya dalam melakukan amalan harian saya dengan lebih lancer seperti menuntut ilmu.Oleh itu, jika saya mengaplikasikan etika individu dengan sempurna, perkara-perkara seperti ini dapat dicegah agar dapat menjaga kesejahteraan masyarakat.

 Selepas itu, etika dalam konteks masyarakat pula merujuk kepada panduan dan prinsip-prinsip moral yang dipersetujui dan diterima oleh sesebuah masyarakat. Oleh hal yang demikian, amatlah penting untuk dipatuhi dan diamalkan oleh saya sebagai individu dalam sesebuah masyarakat. Antara contoh etika masyarakat yang boleh saya amalkan dalam kehidupan seharian ialah dengan saling tolong-menolong saat tetangga mengalami kesulitan. Hal ini tidak diwajibkan mahupun bertulis di mana-mana undang-undang yang telah sedia ada. Akan tetapi, jika setiap individu termasuk saya dapat mengamalkan etika masyarakat dengan baik, nescaya keharmonian masyarakat dapat dijaga dengan adanya sikap serta nilai-nilai murni seperti saling tolong menolong. Oleh sebab itu, etika dalam masyarakat memainkan peranan yang penting sebagai panduan dalam membentuk tingkahlaku individu dalam masyarakat berkenaan.

 Selain itu, etika dalam konteks negara ini didefinisikan sebagai sistem moral, peraturan dan tingkahlaku di mana setiap komuniti dalam negara berkenaan adalah terikat dengannya dan sebarang pelanggaran terhadapnya akan berhadapan dengan hukuman undang-undang sedia ada di negara berkenaan. Keperluan dan kepentingan etika negara ini dapat dilihat di negara sedang membangun atau negara maju sebagai indikator atau petunjuk kepada kematangan rakyat negara berkenaan dalam menguruskan kehidupan seharian daripada peringkat rakyat bawahan mahupun pemimpin atasan. Antara contoh etika negara yang boleh saya lakukan dalam kehidupan seharian ialah mengikuti undang-undang yang telah diberi. Situasi yang menyalahi undang-undang seperti mencuri atau membunuh akan diberi hukuman. Perbuatan ini akan memberi kesan buruk kepada bukan sahaja diri sendiri, malah keluarga masyarakat dan negara. Oleh sebab itu, pentingnya nilai-nilai etika yang harus ada dan diamalkan oleh setiap rakyat termasuk saya dalam sesebuah negara kerana pelanggaran terhadap nilai etika berkenaan akan berhadapan dengan tindakan undang-undang yang berkaitan dalam negara berkenaan.

 Akhir sekali, etika dalam konteks sejagat ialah etika yang diterima dan diamalkan di peringkat antarabangsa. Etika sejagat ini mengandungi pelbagai standard etika yang dianggap berdiri dengan sendiri dan boleh diaplikasikan kepada semua manusia tanpa mengira kaum, budaya, agama, jantina, kumpulan umur, politik, kelas sosial atau ekonomi. Antara contoh etika sejagat yang boleh saya laksanakan dalam kehidupan seharian ialah berbuat baik terhadap binatang. Perkara tersebut telah dipersetujui oleh majoriti masyarakat di dunia. Walaupun binatang masih tidak boleh dianggap sebagai mempunyai nilai yang sama sebagai nyawa manusia, binatang juga tidak sepatutnya disiksa dan tidak dijaga kesejahteraannya. Hal ini mungkin akan menyebabkan masalah seperti kepupusan. Oleh itu, pentingnya bagi setiap individu termasuk saya di seluruh dunia untuk mempraktikkan etika sejagat bagi menstabilkan ekonomi dan ketenteraman masyarakat di peringkat antarabangsa.

 Kesimpulannya, jelaslah bahawa perkara-perkara tersebut tidak susah dan ia boleh dicapai dan diamalkan dengan baik sekiranya setiap individu termasuk saya dapat memahami dan mendalami maksud serta konsep etika dalam konteks yang berbeza.